gl gl gl gl gl gl en gl gl en en gl gl vi en gl gl gl en gl la gl es gl gl gl gl gl gl gl gl gl gl gl gl gl gl gl gl gl gl gl gl gl war gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl it gl it it gl gl gl gl gl en en gl en gl gl da gl gl gl gl gl gl de la gl es gl gl gl gl gl gl gl gl gl gl gl de es sv gl gl gl gl gl gl gl gl gl en gl gl gl it gl gl gl en gl es it gl gl it gl gl gl gl gl gl gl gl gl gl gl gl gl gl
Deputación de A Coruña :: Ficha Nova
RPT, cadro de persoal e organigrama
Pregos tipo e documentos
Modelos de carteis de obras
Formoso insta a “non baixar a garda na loita contra o narcotráfico” na inauguración das xornadas da Fiscalía Antidroga en Mariñán
19 de Setembro de 2022
O presidente da Deputación lembra "a etapa de destrución social enorme" provocada polos efectos da droga e o narcotráfico en Galicia e pide usar "todos os recursos e mecanismos da xustiza e o Estado de Dereito para que non se volva producir"
O acto inaugural contou co fiscal xeral do Estado, Álvaro García, a fiscal xefa da Fiscalía Antidroga, Rosa Ana Morán e o conselleiro de Xustiza, Diego Calvo
O presidente da Deputación da Coruña, Valentín González Formoso, o fiscal xeral do Estado, Álvaro García Ortiz, a fiscal xefa da Fiscalía Especial Antidroga, Rosa Ana Morán, e o conselleiro de Xustiza da Xunta de Galicia, Diego Calvo, entre outras autoridades, participaron hoxe no Pazo de Mariñán (Bergondo) na inauguración dunhas xornadas da Fiscalía Especial Antidroga baixo o título "La recuperación de activos en los delitos de tráfico de drogas y blanqueo de capitales procedentes del narcotráfico".
No seu discurso inaugural, Formoso felicitou a Ana Rosa Morán, primeira muller á fronte da Fiscalía Antidroga, e lembrou "a etapa de destrución social enorme" provocada polos efectos da droga e o narcotráfico en Galicia.
Neste sentido, instou a Fiscalía a "non baixar a garda na loita contra o narcotráfico" e a "usar todos os mecanismos da xustiza e o Estado de Dereito para que esa foto non se volva producir".
O presidente da Deputación deu a benvida aos fiscais de toda España que durante tres días se reunirán en Mariñán e lembrou o papel do pazo da Deputación como espazo de debate e reflexión.
Neste sentido, o fiscal xeral do Estado, Álvaro García Ortiz, sinalou que o narcotráfico "es un cáncer social y económico, un cáncer también sanitario y un cáncer en la educación de nuestros hijos" e incidiu en que a recuperación de activos provenientes do narcotráfico é unha prioridade da Fiscalía española. "Buscamos poder utilizar todas las herramientas a nuestro alcance: teconólogicas, humanas y de cooperación internacional", afirmou.
Tanto o fiscal xeral do Estado como a fiscal xefa da Fiscalía Antidroga sinalaron que esperan converter Mariñán nun "foro permanente de debate y reflexión" da Fiscalía, cun encontro anual grazas á colaboración da Deputación da Coruña e a Xunta de Galicia, que xa fai posible a celebración de encontros como as Escolas de Verán do Ministerio Fiscal e do Poder Xudicial.
en toda a web
Pode que atopes interesante algún destes contidos:
Conservatorio Profesional de Danza
Atopa o que necesitas
2022 © Deputación Provincial de A Coruña. Todos os dereitos reservados
Localización Directorio Política de privacidade Aviso legal Mapa da web